laion/Wikipedia-Exotic huggingface dataset:
טיבור נילשי

טיבור נילשי (בהונגרית: Nyilasi Tibor; נולד ב-18 בינואר 1955), הוא כדורגלן עבר הונגרי ששיחק בעמדת הקישור ההתקפי. נילשי החל לשחק בקבוצת הנוער של מועדון פרנצווארוש ההונגרי, שם אומן על ידי גיולה ראקוסי(אנ'). בין השנים 1971 ל-1974 הוא כבש 54 שערים ב-65 משחקים. במסגרת הקבוצה הבוגרת הוא זכה בשני תוארי ליגה ובשלושה גביעי הונגריה וב-1981 הוא היה מלך השערים בליגה ההונגרית, ואף זכה בנעל הכסף האירופית (נחשב למקום 2 בנעל הזהב האירופית). הוא אף הופיעה עם פרנצווארוש במסגרת בגמר גביע אירופה למחזיקות גביע ב-1975. ב-1983 הצטרף לאוסטריה וינה עמה זכה בשלושה תוארי ליגה רצופים והיה מלך השערים של הליגה האוסטרית ב-1984. נילשי שיחק בנבחרת הונגריה עמה השתתף במונדיאלים של 1978 ו-1982, בהם הבקיע שני שערים בחמישה משחקים. לאחר פרישתו אימן את פרנצווארוש בשתי קדנציות שונות. הוא אף שימש בתור מנהלה המקצועי. לאחר מכן עבד כפרשן כדורגל בערוץ הספורט ההונגרי, "SPORT TV". פרנצווארוש ליגת העל ההונגרית: 1975/76, 1980/81 הגביע ההונגרי: 1973/74, 1975/76, 1977/78 אוסטריה וינה הבונדסליגה האוסטרית: 1983/84, 1984/85, 1985/86 הגביע האוסטרי: 1985/86 מלך השערים של ליגת העל ההונגרית: 1980/81 נעל הכסף האירופית: 1980/81 מלך השערים של גביע אופ"א: 1983/84 פרנצווארוש ליגת העל ההונגרית: 1991/92 הגביע ההונגרי: 1990/91, 1992/93, 1993/94 מדיה וקבצים בנושא טיבור נילשי בוויקישיתוף טיבור נילשי, באתר Transfermarkt טיבור נילשי, באתר Soccerway טיבור נילשי, באתר WorldFootball.net טיבור נילשי, באתר National Football Teams טיבור נילשי, באתר FootballDatabase.eu פרופיל המאמן, באתר Transfermarkt
אוסטרלוהאינה

אוסטרלוהאינה (שם מדעי: Australohyaena; מילולית: "צבוע דרומי") הוא סוג נכחד של יונק קדום ממשפחת הבוריהאיניים שמסדרת הספרסודונטה, אשר התקיים במש סוף האוליגוקן שלפני 25 מיליון שנה. סוג זה תואר ב-2015 ונכלל בו מין יחיד - Australohyaena antiqua, שפירושו: "עתיק". המאובנים שלו התגלו בארגנטינה בין המחזוות צ'ובוט וסנטה קרוז ב-1894 בידי החוקר פלורנטינו אמחינו (אנ'), ואלה כללו רק שרידי מספר שיניים, אך הוא נחשב לבן סוג קרוב - Pharsophorus. רק ב-2014 נמצאה גולגולת שלמה שלו והוא הוגדר כסוג עצמאי ממשפחת הבוריהאיניים הטורפים. טורף זה היה דומה לבוריהאינה אך היה נוקשה וגדול יותר והגיע עד למשקל 70 ק"ג. הוא היה בעל חוטם קצר, לסתות חזקות כשהלסת העליונה הייתה משופעת מעט מטה והיו לו ניבים גדולות וטוחנות רחבות אך קטנות יחסית שהתאימו לשבירת עצמות, בדומה לצבוע מודרני. כמו כן היה לו שיפוע גולגולתי שעזר לעוצמת נשיכה חזקה מאוד. מבנה השיניים גם מרמז שהיה היפרקרניבור מובהק. אוסטרלוהאינה, באתר GBIF (באנגלית) A. M. Forasiepi, M. Judith Babot, and N. Zimicz. 2014. Australohyaena antiqua (Mammalia, Metatheria, Sparassodonta), a large predator from the Late Oligocene of Patagonia. Journal of Systematic Palaeontology 13(6):503-525 DOI: 10.1080/14772019.2014.926403
יוסוף נדאישימייה

יוסוף ניאנגה נדאישימייה (בצרפתית: Youssouf Nyange Ndayishimiye; נולד ב-27 באוקטובר 1998 בבוג'ומבורה שבבורונדי) הוא כדורגלן בורונדי המשחק בעמדת הבלם בקבוצת ניס מליגת העל הצרפתית ובנבחרת בורונדי. נדאישמייה החל את הקריירה המקצוענית שלו בקבוצת איגלה נויר מליגת העל הבורונדית. ב-30 בינואר 2020 חתם נדאישמייה בייני מלטיהספור מליגת העל הטורקית. הוא ערך 27 הופעות ליגה במדי המועדון, בהן הבקיע שלושה שערים. ב-1 בפברואר 2021 חתם נדאישימייה באיסטנבול בשאקשהיר מליגת העל הטורקית. הוא ערך 58 הופעות ליגה במדי המועדון, בהן הבקיע חמישה שערים. ב-25 בינואר 2023 חתם נדאישימייה על חוזה לארבע שנים וחצי בניס מליגת העל הצרפתית. ב-11 במרץ 2017 ערך נדאישימייה את הופעת הבכורה שלו בנבחרת בורונדי, בניצחון 7-0 על נבחרת ג'יבוטי במשחק ידידות. ב-15 בנובמבר 2020 הבקיע את שער הבכורה שלו בנבחרת, בניצחון 3-1 על נבחרת מאוריטניה במסגרת מוקדמות גביע אפריקה לאומות 2021. יוסוף נדאישימייה, באתר Transfermarkt יוסוף נדאישימייה, באתר Soccerway יוסוף נדאישימייה, באתר WorldFootball.net יוסוף נדאישימייה, באתר National Football Teams יוסוף נדאישימייה, באתר FootballDatabase.eu Transferts : Youssouf Ndayishimiye (Basaksehir) passe sa visite médicale à Nice באתר ל'אקיפ, 25 בינואר 2023 (בצרפתית)
טבלת עירור

באלקטרוניקה ספרתית, טבלת עִירוּר (או טבלת אמת הפוכה) היא טבלה המציגה את הכניסות המינימליות הנחוצות על מנת להעביר מערכת למצב מסוים (במילים אחרות, כדי "לעורר" אותה למצב הבא) כאשר המצב הנוכחי ידוע. טבלת עירור דומה לטבלת אמת ולטבלת מצבים (State-transition table), אך היא מציגה את הנתונים כך שהמצב הנוכחי והמצב הבא נמצאים זה לצד זה בימין הטבלה, והקלט הדרוש כדי לגרום לשינוי המצב הרצוי מוצג בשמאל הטבלה. על מנת למלא את טבלת העירור של דלגלג (פליפ פלופ), צריך לכתוב את המצב הנוכחי, Q(t), ואת המצב הבא, Q(t + 1), עבור כל המקרים האפשריים (למשל, 00, 01, 10 ו-11) ולאחר מכן למלא מהו הקלט המתאים כדי שהפליפ פלופ יעבור ("יעוֹרַר") למצב Q(t + 1) הרצוי. המשוואה האופיינית של פליפ פלופ T היא Q ( next ) = T Q ′ + T ′ Q = T ⊕ Q {\displaystyle Q({\text{next}})=TQ'+T'Q=T\oplus Q} . X הוא צירוף אדיש (don't-care). המשוואה האופיינית של פליפ פלופ SR היא Q ( next ) = S + Q R ′ {\displaystyle Q({\text{next}})=S+QR'} . X הוא צירוף אדיש. המשוואה האופיינית של פליפ פלופ JK היא Q ( next ) = J Q ′ + K ′ Q {\displaystyle Q({\text{next}})=JQ'+K'Q} . המשוואה האופיינית של פליפ פלופ D היא Q ( next ) = D {\displaystyle Q({\text{next}})=D} . דלגלג (פליפ פלופ) טבלת אמת http://www-inst.eecs.berkeley.edu/~cs150/sp98/lectures/week2_2/sld020.htm
פרנקנשטיין (סרט)

פרנקנשטיין (באנגלית: Frankenstein) הוא סרט מדע בדיוני-אימה אמריקאי משנת 1931 בבימויו של ג'יימס וייל, שהופק על ידי קארל לאמל ג'וניור. הסרט הוא עיבוד קולנועי למחזה משנת 1927 מאת פגי וובלינג, אשר מבוסס על הרומן משנת 1818, "פרנקשטיין" מאת מרי שלי. הסרט, שהופק והופץ על ידי סרטי יוניברסל, זכה להצלחה ביקורתית ומסחרית. בעקבות הצלחת הסרט, נוצרו לאורך השנים מספר סרטי המשך וסרט ספין אוף לסרט זה, והייתה לו השפעה רבה בתרבות הפופולרית. . בשנת 1991, החליטה ספריית הקונגרס לשמר את הסרט בארכיון הסרטים הלאומי של ארצות הברית בשל "חשיבותו התרבותית, ההיסטורית והאסתטית". המדען השאפתן ד"ר הנרי פרנקנשטיין (מגולם על ידי קולין קלייב) מנסה להפיח חיים ביצור המורכב מחלקי גוף שונים שנלקחו מגופות אותם פריץ, עוזרו הנאמן של פרנקנשטיין, גנב מבתי קברות. ד"ר פרנקנשטיין מצליח להחיות את המפלצת שלו (המגולמת על ידי בוריס קרלוף). עם זאת, עקב רשלנותו של פריץ, במקום לספק לפרנקשטיין מוח בריא, פריץ מספק לו מוח של רוצח וכתוצאה מכך המפלצת הופכת לאלימה ובלתי צפויה. ד"ר פרנקנשטיין יוצא בעקבות המפלצת החמקמקה ומנסה להתעמת עימה. סצנת מהסרט בה פרנקשטיין (בוריס קרלוף) פוגש את הילדה מריה (מרלין האריס) פרנקנשטיין מדיה וקבצים בנושא פרנקנשטיין בוויקישיתוף "פרנקנשטיין", במסד הנתונים הקולנועיים IMDb (באנגלית) "פרנקנשטיין", באתר נטפליקס "פרנקנשטיין", באתר AllMovie (באנגלית) "פרנקנשטיין", באתר Rotten Tomatoes (באנגלית) "פרנקנשטיין", באתר Box Office Mojo (באנגלית) "פרנקנשטיין", באתר Metacritic (באנגלית) "פרנקנשטיין", באתר אידיבי "פרנקנשטיין", תסריט הסרט באתר Scripts.com (באנגלית) "פרנקנשטיין", במסד הנתונים הקולנועיים KinoPoisk (ברוסית) פרנקנשטיין, באתר אנציקלופדיה בריטניקה (באנגלית)
גמר הליגה האירופית 2023

גמר הליגה האירופית של עונת 2022/2023 נערך בפושקש ארנה בבודפשט, הונגריה ב-31 במאי 2023. הפושקש ארנה אמור היה לארח את הגמר של שנת 2022 אך בעקבות מגפת הקורונה באירופה בשנת 2020, הגמר שהיה אמור להתקיים בשנה זו באצטדיון אנרגה גדנסק שבפולין הועבר לאצטדיון ריין אנרגי בקלן, גרמניה. ולו"ז משחקי הגמר נדחה בשנה, אצטדיון אנרגה גדנסק קיבל את האירוח של גמר 2021 במקום גמר 2020, אצטדיון רמון סאנצ'ס פיחואן בסביליה, ספרד. קיבל את אירוח גמר 2022 במקום גמר 2021, והפושקש ארנה קיבל את אירוח גמר זה במקום גמר 2022. המשחק הפגיש את המועדונים רומא מאיטליה וסביליה מספרד. סביליה ניצחה בתוצאה 4–1 בדו-קרב פנדלים לאחר שהמשחק הסתיים בתוצאה 1–1 וזכתה בגביע. המנצחת בגמר, סביליה, זכתה להתמודד על תואר הסופר קאפ האירופי לשנת 2023 מול מנצ'סטר סיטי המנצחת בגמר ליגת האלופות 2023. וכן העפילה אוטומטית לשלב הבתים של ליגת האלופות בעונת 2023/2024. היה זה גמר הליגה האירופית הראשון שנערך בפושקש ארנה והפעם השנייה שמשחק זה נערך בהונגריה אחרי שגמר 1985 נערך באצטדיון סוסטוי בסקשפהרוואר. זה גם היה משחק הגמר השלישי בתחרויות אופ"א שנערך באצטדיון זה, אחרי שגמר ליגת האלופות לנשים 2019 וגמר הסופרקפ האירופי 2020 התקיימו באצטדיון. אצטדיון זה אירח גם שלושה משחקים במסגרת שלב הבתים של יורו 2020. ב-2 במרץ 2020 במהלך פגישה באמסטרדם, הולנד. נבחר הפושקש ארנה על ידי אופ"א לארח את גמר הליגה האירופית של שנת 2022 ב-17 ביוני 2020 הודיעה אופ"א כי בשל מגפת הקורונה באירופה, לו"ז הגמרים ידחה בשנה, וכתוצאה מכך הפושקש ארנה יארח את גמר הליגה האירופית 2023. ערך מורחב – עונת 2022/2023 בליגה האירופית עונת 2022/2023 בליגה האירופית גמר ליגת האלופות 2023 גמר הקונפרנס ליג 2023 UEFA.com, UEFA competitions to resume in August | Inside UEFA, UEFA.com, ‏17 ביוני 2020 (באנגלית) UEFA.com, UEFA Executive Committee agenda for Amsterdam meeting | Inside UEFA, UEFA.com, ‏2020-02-27 (באנגלית) UEFA competitions to resume in August באתר הרשמי של אופ"א, 17 ביוני 2020 (באנגלית)
גמר ליגת האלופות 2023

גמר ליגת האלופות 2023 היה המשחק האחרון לעונת 2022/2023, העונה ה-68 של טורניר הכדורגל הבכיר באירופה שמאורגן על ידי אופ"א והעונה ה-31 מאז שונה שמה של התחרות מ"גביע אלופות המועדונים האירופי" לליגת האלופות. המשחק נערך באצטדיון אטאטורק באיסטנבול, טורקיה ב-10 ביוני 2023. במשחק זכתה מנצ'סטר סיטי שגברה על אינטר מילאנו בתוצאה 1–0. הגמר היה אמור להיערך במקור באצטדיון ומבלי בלונדון, אנגליה. עם זאת, בעקבות הדחייה וההעברה של גמר 2020 מאצטדיון אטאטורק לאצטדיון האור בליסבון, פורטוגל, בעקבות מגפת הקורונה שפרצה בשנה זו, לו"ז אירוח הגמרים נדחה בשנה. האליאנץ ארנה במינכן, גרמניה שהיה אמור במקור לארח את גמר 2022 קיבל את אירוח גמר 2023. כאשר אצטדיון אטאטורק קיבל את אירוח גמר 2021, וגזפרום ארנה שבסנקט פטרבורג, רוסיה קיבל את אירוח גמר 2022 במקום אירוח גמר 2021. אך במאי 2021 שוב בעקבות מגפת הקורונה הועבר גמר 2021 לאצטדיון הדרגאו שבפורטו, פורטוגל. ולכן הוחלט שאצטדיון אטאטורק יארח את גמר 2023 והאליאנץ ארנה יארח את גמר 2025. מנצ'סטר סיטי שזכתה בתואר התמודדה בעקבות הזכייה בסופר קאפ האירופי לשנת 2023 וזכתה בו לאחר ניצחון על סביליה, המנצחת בגמר הליגה האירופית 2023. היה זה גמר ליגת האלופות השני שנערך באצטדיון אטאטורק, לאחר שהאצטדיון אירח את גמר 2005 בין ליברפול ומילאן. ב-22 בפברואר 2019 הושק הליך הגשת המועמדות עבור ערי אירופה לאירוח גמר ליגת האלופות 2022 ו-2023. כאשר לערים היה עד ה-22 במרץ 2019 להביע עניין, ועד ה-1 ביולי 2019 להגיש את הצעותיהן. ב-24 בספטמבר 2019 הוכרז על-ידי הוועד המנהל של אופ"א במהלך ישיבה שנערכה בליובליאנה שבסלובניה שגזפרום ארנה בסנקט פטרסבורג, רוסיה. נבחר לארח את משחק גמר ליגת האלופות 2021, כאשר אליאנץ ארנה במינכן, גרמניה. יארח את גמר ליגת האלופות 2022 ואצטדיון ומבלי בלונדון שבאנגליה יארח את גמר 2023. ב-17 ביוני 2020 הודיעה אופ"א כי בשל מגפת הקורונה באירופה, כל מיקומי הגמרים יידחו בשנה, וכתוצאה מכך אליאנץ ארנה יארח את גמר ליגת האלופות 2023. עם זאת, בגלל התפרצות נוספת של מגפת הקורונה בטורקיה הגמר של שנת 2021 הועבר ברגע האחרון מאיסטנבול לפורטו, וב-16 ביולי 2021 הוחלט שאיסטנבול תארח את גמר 2023. ומינכן תארח במקום זאת את גמר 2025. עבור אינטר מילאנו, זה היה גמר ליגת האלופות/גביע אירופה השישי בו היא משתתפת. היא זכתה בעבר בשלושה גמרים (1964, 1965 ו-2010) והפסידה בשניים (1967ו-1972). עבור מנצ'סטר סיטי, זה היה גמר ליגת האלופות השני בו היא משתתפת. זאת לאחר שבגמר ליגת האלופות 2021 הפסידה בתוצאת 1–0 לצ'לסי. ערך מורחב – עונת 2022/2023 בליגת האלופות עונת 2022/2023 בליגת האלופות גמר הליגה האירופית 2023 גמר הקונפרנס ליג 2023 אתר האינטרנט הרשמי של גמר ליגת האלופות 2023 (באנגלית) UEFA.com, UEFA competitions to resume in August | Inside UEFA, UEFA.com, ‏17 ביוני 2020 (באנגלית) רשמי: גמר ליגת האלופות ייערך בדרגאו בפורטוגל, באתר ONE‏, 13 במאי 2021 UEFA.com, Venues appointed for club competition finals | Inside UEFA, UEFA.com, ‏2021-07-16 (באנגלית) UEFA.com, 9 associations bidding to host 2021 club finals | Inside UEFA, UEFA.com, ‏גג2019-02-22 (באנגלית)
עמרם פרת

עמרם פרת (23 באפריל 1938 – 12 בינואר 2023) היה מעצב גרפי, מאייר וטיפוגרף ישראלי. היה עורך גרפי של המגזין "את" וכתבי עת נוספים, ראש החוג לעיצוב גרפי של שלוחת הטכניון בתל אביב ויו"ר אגודת המעצבים הגרפיים בישראל. עמרם פרת נולד בשנת 1938 בהולנד, אח לאיתמר פרת. בשנת 1939 עלה עם משפחתו לארץ ישראל. בשנים 1958–1962 למד עיצוב גרפי ב"בצלאל". בשנות ה–60 עבד במשרד הפרסום "שחם־לבינסון־אילון", שבו עיצב אריזות למוצרים שונים והיה אחראי על קמפיינים למותגים "אתא", "אל על", "הלנה רובינשטיין", "פורד" ו־IBM. ב-1965 עיצב את כרזת יום העצמאות תשכ"ה, שאותה תיאר: "הכרזה מבטאת את חזון אחרית הימים שלאחר מלחמת העולם השנייה. דגל הבריגדה היהודית ביד הילד, כובע הפלדה ההפוך שאין בו יותר צורך, משמש כעציץ מלא בפרחי פרג אדומים, שפרחו בשדות פלנדריה בו נהרגו רבים מחיילי בנות הברית". בשנת 1970 זכה בפרס מטעם מוזיאון ישראל, על עיצוב כרזה להפנינג במוזיאון. עיצב בולים, כרזות וסמלילים רבים, בהם הסמלילים של עיתון הילדים "פילון", חברת "גיבור סברינה" ומגזין "את". בשנת 1970 מונה לעורך הגרפי של "את", ושימש בתפקיד זה במשך 17 שנה. היה עורך גרפי של כתבי עת נוספים, בהם "מחשבות", "על הגובה" ו"גורמה" ושל ספרים רבים. עם הספרים שעיצב נמנים ספרי הבישול של רות סירקיס ובראשם "מהמטבח באהבה". בשנת 1987 ערך את ספר התצלומים "צה"ל פני אדם" שיצא לאור בהוצאה לאור של משרד הביטחון. ב-1998 ערך, יחד עם אמנון דנקנר, את "ספר הקומיקס הציוני". בשנת 2000 ערך את הספר "כאן על פני האדמה" בהוצאת כתר, שבו תצלומי טבע ונוף בישראל. על עבודת המעצב אמר: "בדומה לשף, על המעצב ליצור מוצר שיהיה טעים, מזין ויפה למראה. אם ביכולתו גם לחנך לטעם טוב ולאנינות הרי זה משובח, אך אין זו המטרה העיקרית". עיצב את הגופנים "פרופיל", "פרפר", "פורטוגל", "פרתום", "פרוזה" ו"פינוקיו". את הגופן "פרת" עיצב למגזין "את" כגרסה העברית לגופן Pump, והוא שימש גם מעצבים נוספים. היה ראש החוג לעיצוב גרפי של שלוחת הטכניון בתל אביב. בשנת 1986 היה יו"ר אגודת המעצבים הגרפיים בישראל. נפטר ב-12 בינואר 2023, והובא לקבורה בבית הקברות ירקון. כרזת יום העצמאות תשכ"ה בול עשרים שנה ליציאת תימן, 1970 מדיה וקבצים בנושא עמרם פרת בוויקישיתוף עמרם פרת, ברשת החברתית פייסבוק עודד בן יהודה, עמרם פרת היה חלק מדור הנפילים של עולם העיצוב המקומי, באתר הארץ, 22 בינואר 2023 פרת עמרם, באתר של מכון שנקר לתיעוד וחקר העיצוב בישראל עמרם פרת, באתר מרכז המידע לאמנות ישראלית, מוזיאון ישראל האיש מאחורי ה-ת' של מגזין "את": המעצב עמרם פרת הלך לעולמו, באתר מעריב אונליין, 16 בינואר 2023 amram prat, סרטון בערוץ "Avishai Lapid", באתר יוטיוב (אורך: 06:11) מידע על עמרם פרת בקטלוג הספרייה הלאומית נבחרה כרזת יום העצמאות תשכ"ה, למרחב, 14 בפברואר 1965 עודד בן יהודה, עמרם פרת היה חלק מדור הנפילים של עולם העיצוב המקומי, באתר הארץ, 22 בינואר 2023 פרס ראשון ־ ל"עפרון", על המשמר, 10 בדצמבר 1969; נעמי בנצור, "קו לקו" במוזיאון ישראל, מעריב, 9 בינואר 1970 מרים גורן, מהמטבח באהבה, דבר, 19 במרץ 1975 תפיסת העולם העיצובית של עמרם פרת, באתר של מכון שנקר לתיעוד וחקר העיצוב בישראל, 2015 Amram Prat, Fonts In Use; Amram Prat, Logo&Vector עמרם פרת באתר GRAVEZ מידע על בול עשרים שנה ליציאת תימן, באתר התאחדות בולאי ישראל
מילה יחידאית

מילה יחידאית (ביוונית הָאפָּאקְס לֶגוֹמֶנוֹן: ἅπαξ λεγόμενον, כלומר "נאמר פעם אחת"; ברבים: הָאפָּאקְס לֶגוֹמֶנָה: ἅπαξ λεγόμενα) היא מילה בעלת מופע חד-פעמי בטקסט נתון, בין אם בקורפוס או בכתביו של יוצר. מילה המופיעה פעמיים מכנים dis legomenon, שלוש פעמים - tris legomenon, ואילו מילה המופיעה ארבע פעמים, tetrakis legomenon, אינה נחשבת נדירה דיה על מנת לציינה. מילים יחידאיות אינן בהכרח מוזרות או יוצאות דופן. דוגמה לכך היא המילה "גבינה", שהיא מילה יחידאית בתנ"ך המופיעה בספר איוב. בשפות השמיות, רוב אוצר המילים נגזר משורשים, שרובם תלת עיצוריים. בתנ"ך כ-2100 מילים המופיעות בו פעם אחת ויחידה, כאשר סופרים בספירה זו גם הופעות של אותו שורש, בבנייני פועל נפרדים או במשקלים נפרדים, כשמות עצם. אולם, ישנם גם שורשים יחידאיים - שורשים שכל אחד מהם מופיע פעם בודדת בכול המקרא. למשל, השורש ב־ל־ס הוא שורש יחידאי. הוא מופיע בספר עמוס: ”וַיַּעַן עָמוֹס וַיֹּאמֶר אֶל אֲמַצְיָה לֹא נָבִיא אָנֹכִי וְלֹא בֶן נָבִיא אָנֹכִי כִּי בוֹקֵר אָנֹכִי וּבוֹלֵס שִׁקְמִים” (עמוס ז, יד). בערבית ובשפות אתיופיה יש מילים משורש דומה, המתארות את פרי התאנה. לכן, כיום יש המפרשים את השורש, כעיסוק במלאכה הקשורה לתאנים. גם השורש ט-א-ט-א יחידאי בתנ"ך. ”וְשַׂמְתִּיהָ לְמוֹרַשׁ קִפֹּד וְאַגְמֵי מָיִם וְטֵאטֵאתִיהָ בְּמַטְאֲטֵא הַשְׁמֵד” (ישעיהו, יד, כג). אולם בניגוד לשורש היחידאי ב-ל-ס, לא נמצא שום שורש דומה לו בשום שפה אחרת. מילים יחידאיות בתנ"ך חוק זיף רשימה של מילים יחידאיות בתנ"ך באתר הניווט בתנ"ך רוביק רוזנטל, עשרים מי יודע, שפת התנ"ך במספרים, בלוג השפה העברית של מילון רב-מילים, 16 במרץ 2017
רייגן רבורד

רייגן רבורד (באנגלית: Raegan Revord; נולדה ב־3 בינואר 2008) היא שחקנית ילדה אמריקאית. ידועה בעיקר בתפקיד מיסי קופר, אחותו התאומה של שלדון קופר בסדרה "שלדון הצעיר". רייגן רבורד נולדה ב-3 בינואר 2008 בסן דייגו, קליפורניה, כבת יחידה לאמה, הולי רבורד. בגיל 3 עברה עם אמה ללוס אנג'לס, קליפורניה והחלה להופיע בפרסומות כבר בגיל 4. רבורד הופיעה בפרסומות החל מגיל 4. היא החלה את הקריירה שלה כילדה-שחקנית בגיל 6 עם הופעתה בסדרה "משפחה מודרנית" ב-2014 בפרק החמישי של העונה השישית, בתפקיד מייגן. היא חזרה למשפחה מודרנית ב-2016 בעונה השביעית פרק 14 לאותה דמות אך ללא דיאלוג. ב־2015 הופיעה בשני סרטים קצרים: בתפקיד בלרינה בסרט "צב" עם דייוויד ארקט, ובתפקיד אנה בסרט "ג'יה" של סטיבן הו. ב-2016 היא הופיעה בסדרה "גרייס ופרנקי" של נטפליקס וכבתו של בוב בסדרה "עם בוב ודייוויד" של נטפליקס אף היא. ב-2017 שיחקה בסרט קצר בשם "I see you". של הבמאית מנג'רי מקינאג'י, על בחור מוסלמי שמתכנן פיגוע התאבדות במרכז ניו יורק. וכן בסרט קצר נוסף בשם "Stray" בבימויו של דרו בוילן. עוד ב-2017 שיחקה בסרט "שבע משאלות" (אנ') סרט אימה בכיכובם של ג'ואי קינג, שרילין פן וראיין פיליפה בתפקיד קלייר הצעירה. בטלוויזיה ב-2017 הופיעה בפרק השלישי של העונה השנייה של הסדרה "מורים" (אנ'). את הפריצה הגדולה שלה היא חייבת לתפקיד מיסי קופר, אחותו התאומה של שלדון קופר (איאן ארמיטאג') בסדרה "שלדון הצעיר", סדרת ספין אוף של "המפץ הגדול". החל מ-2017 ובמשך שבע עונות הסדרה נבחנת מערכת היחסים של מיסי עם שלדון, וככל שהיא מתבגרת גם עם הוריה ועם בנים בבית הספר. בסדרה אימצה רבורד מבטא טקסני אותו למדה מצפייה בלורי מטקאלף ששיחקה את האמא של שלדון בסדרה המפץ הגדול. על תפקידה זה הייתה מועמדת ב-2018 לפרס האמן הצעיר (אנ'). ב-2019 היא הופיעה בפרק השלישי של הדרמה המקורית של נטפליקס "אלכסה וקייטי" בתור איינסלי. רייגן רבורד, ברשת החברתית אקס (טוויטר) רייגן רבורד, ברשת החברתית אינסטגרם רייגן רבורד, במסד הנתונים הקולנועיים IMDb (באנגלית) רייגן רבורד, באתר MusicBrainz (באנגלית) Margaret, Raegan Revord Bio, Wiki, Age, Height, Boyfriend, Parents, Siblings, Movies and Net Worth, InformationCradle, ‏2018-12-21 (באנגלית אמריקאית) Raegan Revord, The Big Bang Theory Wiki (באנגלית) Modern Family Raegan Revord, modern-family.tv Nate D'Agostino, The Young Sheldon Actor You Likely Missed On Modern Family, Looper, ‏2022-09-18 (באנגלית אמריקאית) Young Sheldon: Where You've Seen the Cast Before, TVGuide.com (באנגלית) Raegan Revord - Young Sheldon Cast Member (באנגלית), נבדק ב-2023-01-26 Young Sheldon star Raegan Revord is a big bang!, Young Entertainment, ‏2019-10-28 Jeanne Jakle, ‘Big Bang Theory’ spinoff has a Texas accent, mySA, ‏2017-08-07 (באנגלית אמריקאית)
וולפה

האם התכוונתם ל... דוד וולפה – רב אמריקאי מיכאל וולפה – מלחין ישראלי ריקרדו לה וולפה – כדורגלן ארגנטינאי שטפן וולפה – מלחין יהודי-גרמני וולף
Quevedo: Bzrp Music Sessions, Vol. 52

Quevedo: Bzrp Music Sessions, Vol. 52 הוא סינגל של הדי ג'יי הארגנטינאי ביסאראפ שהוקלט על ידי הראפר הספרדי קבדו. הוא יצא לאור ב-6 ביולי 2022, על ידי חברת התקליטים דאלה פליי, כסינגל שלא מתוך אלבום. את השיר כתבו השניים ביחד עם סנטיאגו אלבארדו. השיר הגיע למקום הראשון במצעד הבין-לאומי של ספוטיפיי ובמצעד הבילבורד גלובל 200. השיר נכתב על ידי גונזאלו ג'וליאן קונדה, פדרו לואיס דומינגז קבדו וסנטיאגו אלבארדו והופק על ידי ביסאראפ. השיר הוכרז באופן רשמי ב-4 ביולי 2022 באמצעות סרטון תדמית באינסטגרם של ביסאראפ, בו הכין תפריט מיוחד בבורגר קינג במדריד, כשהתיקים הכילו צעצוע של עצמו עם חלק מהפזמון של השיר. השיר הגיע למקום הראשון במדינות אמריקה הלטינית, בהן ארגנטינה, בוליביה, צ'ילה, קולומביה, אקוודור, מקסיקו, הונדורס, פרגוואי ופרו; כמו גם לצמרת המצעדים בספרד ובאיטליה. בנוסף, הוא הגיע למקום הראשון במצעד הבילבורד גלובל 200 בשבוע השני לכניסתו. בבילבורד הוט 100, נכנס השיר למקום ה-98 והגיע בשיאו למקום ה-79. במצעד שירים הלטיניים של בילבורד הגיע למקום העשירי. הווידאו קליפ לשיר פורסם ביוטיוב ב-6 ביולי 2022, ובו נראים ביסאראפ וקבדו מבצעים את השיר. במהלך השנייה 2:28, מופיע פטריק סטאר מבובספוג מכנסמרובע. מאוחר יותר, הוא טושטש עקב תביעה משפטית מניקלודיאון. השיר נצפה למעלה מ-10 מיליון פעמים ב-24 השעות לצאתו, והיה למצליח ביותר של ביסאראפ בפרק זמן זה עד לצאתו של "Shakira: Bzrp Music Sessions, Vol. 53" ביחד עם שאקירה ששבר את שיא כל הזמנים לקליפ לטיני וצבר למעלה מ-50 מיליון ב-24 שעות. נכון לינואר 2023, הקליפ נצפה למעלה מ-430 מיליון פעמים. מילות השיר "Quevedo: Bzrp Music Sessions, Vol. 52" באתר Genius סרטון השיר "Quevedo: Bzrp Music Sessions, Vol. 52" באתר יוטיוב גונזאלו ג'וליאן קונדה, פדרו לואיס דומינגז קבדו, סנטיאגו אלבארדו Genius English Translations – Bizarrap & Quevedo - Quevedo: Bzrp Music Sessions, Vol. 52 (English Translation), נבדק ב-2023-01-16 "BZRP on Instagram: "MIÉRCOLES (O sea MAÑANA) 🇦🇷 x 🇪🇸 🎥 @pedro.colmeiro"". "Bizarrap & Quevedo's 'Bzrp Music Sessions, Vol. 52' Vaults to No. 1 on Billboard Global Charts". Yahoo!. 26 ביולי 2022. נבדק ב-5 באוגוסט 2022. {{cite journal}}: (עזרה) "Hot 100 First-Timers: Bizarrap & Quevedo Debut With Global Smash 'Bzrp Music Sessions, Vol. 52'". Billboard. 1 באוגוסט 2022. נבדק ב-5 באוגוסט 2022. {{cite journal}}: (עזרה) "El detalle de la BZRP Music Sessions #52 con Quevedo que pasó desapercibido | Vía Urbano". Suárez Echeverría, Paloma (7 ביולי 2022). "Bizarrap lanza su sesión #52 con Quevedo: cinco millones de reproducciones en apenas unas horas". Yasss (בספרדית). נבדק ב-5 באוגוסט 2022. {{cite web}}: (עזרה) "La sesión de Bizarrap con el canario Quevedo consigue más de cinco millones de reproducciones en YouTube en solo 12 horas". ElDiario (בספרדית). 7 ביולי 2022. נבדק ב-5 באוגוסט 2022. {{cite web}}: (עזרה) "La nueva apuesta de Bizarrap con el 'canario' Quevedo que ya triunfa". Diario de Avisos (בספרדית). 7 ביולי 2022. נבדק ב-5 באוגוסט 2022. {{cite web}}: (עזרה)
בלתזר פרמוזר

בלתזר פרמוזר (בגרמנית: Balthasar Permoser;‏ 1651, טראונשטיין – 1732, דרזדן) היה פסל גרמני שפיסל בסגנון בארוק מאוחר ורוקוקו מוקדם. פרמוזר החל את הכשרתו בזלצבורג בסדנה של וולף וייסנקירנר הצעיר ובוינה שם למד גילוף בשנהב. פרמוזר בן ה-24 עבר לפירנצה לעבוד אצל ג'ובאני בטיסטה פוג'יני שם התמחה במשך 14 שנים. פרמוזר נקרא לדרזדן בשנת 1689 על ידי יוהאן גאורג השלישי, הנסיך הבוחר מסקסוניה ליצור שני פסלי גן של הרקולס. בדרכו חזרה לאיטליה נשאר כשנה בזלצבורג שם יצר שני פסלי אטלס. בין השנים 1704–1710 עבד ב ארמון שרלוטנבורג בברלין, אחר כך חזר לדרזדן לשתף פעולה עם האדריכל מתאוס דניאל פפלמן בבניית ארמון הצווינגר עבור אוגוסט החזק, הנסיך הבוחר של סקסוניה. מארסיאס במוזיאון המטרופוליטן לאמנות סן גאטאנו בכנסייה על שמו בפירנצה עמדת המטיף בקתדרלה של דרזדן מדיה וקבצים בנושא בלתזר פרמוזר בוויקישיתוף בלתזר פרמוזר, באתר אנציקלופדיה בריטניקה (באנגלית) בלתזר פרמוזר, באתר "Find a Grave" (באנגלית)
מתן חאוי

מתן חאוי (נולד ב־24 בנובמבר 1986) הוא דוגמן ישראלי-פיני. מתן חאוי נולד בירושלים לאב ישראלי ולאם פינית, והתגורר בילדותו בהלסינקי. הוא חזר לישראל בגיל 6 ולמד בבית ספר בירושלים. לאחר ששב להתגורר בהלסינקי, חזר לישראל לשירות בצה"ל. לקראת סוף שירותו, התגלה על ידי סוכן דוגמנות בירושלים והחל את קריירת הדוגמנות בגיל 21. את ראשית דרכו כדוגמן החל חאוי בישראל. הוא דגמן בקמפיין עבור מותגי האופנה קסטרו, רנואר, גולף, פולגת, תמנון, הודיס, ובפרסומות ליונדאי, קליל ואחרים. בנוסף, שיחק בסדרה "שאטו עין כרם" בתפקיד אורח. ב-2016 יוצג ב-12 סוכנויות בעולם, ועבד עם מותגים כגון הוגו בוס, פייר קרדן, Moschino,‏ KTM, פינאייר, סלקט, קסיו ו-Vogue. בנובמבר 2022 הופיע בסדרת הדוקו "דוגמנים" של yes דוקו, שעוקבת אחרי חמישה דוגמנים גברים. במשך שנתיים, עקבה הסדרה אחר הישגיו המקצועיים של חאוי, חיי המשפחה שלו ומורכבות מקצוע הדוגמנות. חאוי נשוי לצלמת האופנה אלה אוזן ואב לילדה. הוא מתגורר בתל אביב-יפו ובהמבורג שבגרמניה. מדיה וקבצים בנושא מתן חאוי בוויקישיתוף אתר האינטרנט הרשמי של מתן חאוי (באנגלית) מתן חאוי, ברשת החברתית פייסבוק מתן חאוי, ברשת החברתית אינסטגרם מתן חאוי, ברשת החברתית טיקטוק מתן חאוי, באתר פינטרסט בוקסר: מתן חוואי, באתר וואלה, 22 באוגוסט 2015 תמר מרקוביץ'‏, הפאוור קאפל המקומי שאתם לא מכירים, באתר וואלה, 6 באוגוסט 2017 יונדאי - המכונית של המחר, סרטון בערוץ "יונדאי ישראל - Hyundai Israel", באתר יוטיוב קליל באוהאוס 5600 - גלו את סוד היופי, סרטון בערוץ "קליל - KLIL", באתר יוטיוב שאטו עין כרם עונה 2 פרק 3, סרטון בערוץ "AllTUBE", באתר יוטיוב (אורך: 24:21) אפרת וכטל, באנו חושך לגרש: רון אלוף מככב בחנוכיית החתיכים של Pplus, במדור "פנאי פלוס" באתר ynet‏, 11 בדצמבר 2015 דוגמנים, באתר דוגמנים סמדר שילוני, ממש כמו הגיבורים שלה, "דוגמנים" לא מצליחה לממש את מלוא הפוטנציאל, באתר ynet, 11 בנובמבר 2022 אורי קואל, הצד האפל של תעשיית הדוגמנות: "תפסתי לו את היד ואמרתי לא", באתר חדשות 13, 5 בנובמבר 2022; במקור, מתוך "מהדורת השבת", חדשות 13 בן בירון בראודה‏, "דוגמנים" חושפת את הפנים המכוערות והגסות של תעשיית האופנה, באתר וואלה, 23 בנובמבר 2022 אבישי סלע, ‏עד הדוגמן האחרון: גבר, יש לך דקה להיות רגיש ואנושי ופגיע?, באתר "Time Out ישראל", 14 בנובמבר 2022 תמר מרקוביץ'‏, הפאוור קאפל המקומי שאתם לא מכירים, באתר וואלה, 6 באוגוסט 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתן חאוי".